A VOZ DEL EO-NAVIA ( Radio Televisión del Eo-Navia ): Teatro o domingo en Ribadeo\nO Centro Dramático Galego trae a Ribadeo o domingo a obra "As dunas" de Manuel Lourenzo. Unha crítica divertida e picante sobre a construcción agresiva que sofre a costa luguesa. Un espectáculo de novo circo animará mañá sábado a partires das doce do mediodía na rúa Rodríguez Murias aos ribadenses a achegarse ao Auditorio Municipal a ver esta última montaxe do CDG.\nO domingo 7 de xuño chega ao Auditorio de Ribadeo o Centro Dramático Galego coa obra As dunas, escrita por Manuel Lourenzo e dirixida e reinterpretada por Quico Cadaval. A directora do CDG, Cristina Domínguez, sinala que "neste espectáculo o escritor indaga e busca neses paraísos perdidos da súa infancia que teñen que ver coa Mariña luguesa e en concreto coa Mariña Oriental que é a zona onde imos facer a representación. Aí coloca a un grupo de artistas de todo tipo de disciplinas, de teatro, de música, de danza, de cabaret… que se xuntan nun pobo a preparar a inauguración dun spa musical que é o último soño dun constructor da zona que se adica a poboar a costa de grandes edificios". Domínguez segue a relatar que nese soño "planta un castro celta en Ribadeo ben pretiño da praia cun spa musical cultural. E a partires de aí suceden unha chea de peripecias que son un pouquichiño o retrato da nosa sociedade de hoxe en día vista por un dramaturgo con toda a reputación e a carga cultural que ten Manuel Lourenzo e revista polos ollos tan orixinais dun director como Quico Cadaval".\nRibadeo será o único lugar da Mariña no que se verá a obra do Centro Dramático Galego. A súa directora di que "hai moitas referencias a Ribadeo e seguro que vades a entender moi ben o que este espectáculo quere contar". Estas son as últimas funcións de As Dunas que xa pasou por A Coruña, Ourense, Vigo, Santiago, estivo en todos os espazos CDG e tamén viaxou a Vilarreal en Portugal. A súa seguinte parada despois de estar en Ribadeo será Ferrol. Cristina Domínguez di que "tivo unha acollida fantástica porque é unha peza divertida, pero polémica. Fala da destrucción dos nosos paraísos, da chegada dunha construcción agresiva que en vez de axudar a desenvolvernos fai todo o contrario. Empobrécenos non só materialmente senón espiritualmente. Manuel Lourenzo fala diso, dun xeito divertido e logo Quico Cadaval dalle unha volta importante e veremos xente cantando, bailando, rapeando e ademáis ten un toque picante".\nAs dunas foi presentada esta mañá en rolda de prensa no Concello de Ribadeo. Un acto que contou coa presenza da concelleira de Cultura, Mariluz Álvarez Lastra.\nPublicado por A VOZ DEL EO-NAVIA en 16:15


As claves da boa alimentación para adoptar un estilo de vida saudable\nQué bos consellos nos deixa o alumnado de 1°ESO. Traballando a alimentación na materia de Promoción de estilos de vida saudable da man do profesor Xoán Carlos Gantes. Intentaremos seguir as pautas que nos deixades!\nMoi boa acollida ao "Circuitraining"\nA semana pasada iniciamos unha actividade nova. Os recreos dos martes e venres alumnado e profesorado combatimos xuntos o sedentarismo e guiados polo profesor Xoan Carlos Gantes realizamos unha serie de exercicios sinxelos que non precisan equipamento especial e poden facerse en calquera lugar. A prensa mostrou interese por esa actividade e aquí podedes leer a reportaxe que nos adica "El Correo Gallego".\nCampeonato provincial de Bádminton\nHoxe 20 rapaces de 1º e 2º de ESO foron a Serra de Outes a competir na primeira fase do campeonato provincial de Badminton con moi bos resultados.\n+ DEPORTE !!\nVideoforum : Muller e deporte\nO vindeiro día 16 de abril, o alumnado de 1º ESO asistirá a partir das 11:35 a un videoforum organizado pola Deputación da Coruña sobre muller e deporte, que terá lugar no Auditorio do Centro Sociocultural.\nCampionato escolar de badminton\nAlumnado de 2º de ESO participa no campionato escolar en Outes. Se queredes ver máís fotos, xa sabedes: "no feisbuc"


The AI Rush by Jean-Baptiste Dumont 2874414 views\nAI and Machine Learning Demystified... by Carol Smith 4255760 views\n10 facts about jobs in the future by Pew Research Cent... 1271696 views\nHarry Surden - Artificial Intellige... by Harry Surden 986895 views\nInside Google's Numbers in 2017 by Rand Fishkin 1559417 views\nPinot: Realtime Distributed OLAP da... by Kishore Gopalakri... 787695 views\n"Había unha vez....", Ceip Frian-Teis, curso 16/17\n1. ANIMAIS DO CIRCO Que é un circo? Recinto circular estable ou ambulante, onde os artistas realizan diversas actuacións como: actuacións de pallasos, acrobacias, domar animais... Para un público que está ao redor do escenario.\n2. ANIMAIS DO CIRCO LEÓN O león e un animal mamífero. Vive en abundancia na sabana. É o rei dos animais.\n3. ANIMAIS DO CIRCO TIGRE O tigre é un animal en perigo de extición. Abunda sobre todo na sabana.\n4. ANIMAIS DO CIRCO CABALO O cabalo encóntrase sobre todo en estado salvaxe. Vive nos bosques.\n5. ANIMAIS DO CIRCO O oso é un mamífero omnívoro que se pode encontrar en distintos hábitats OSO\n6. ANIMAIS DO CIRCO O elefante africano da sabana é unha das especies que máis sobrevive. Vive na sabana. ELEFANTE\n7. ANIMAIS DO CIRCO GUEPARDO O guepardo é un dos felinos máis rápidos do mundo. Típico da sabana, vive no suroeste de Asia.\n8. ANIMAIS DO CIRCO MONO O mono é un animal pequeno. Abunda sobre todo na selva.\n9. ANXO UXÍA FRAN GISELA ●Que é un circo? ● Nube de palabras ● Collage ● León ● Tigre ● Caballo ● Oso ● Mono Facemos este traballo porque a nosa frase que temos en clase e... Había unha vez... un circo!!!!!!


clop: Arde Galiza\n« Pardiñas xa foi e... | Inicio | Plantas carnívoras ou insectívoras? »\nEscrito por Xisbe a las 11 de Agosto 2006 a las 09:49 PM\nA min paréceme que non se está a queimar moita máis superficie que outros anos. Eso si, se está a buscar que o impacto mediático sexa maior ca nunca ...e certamente se está a conseguir.\nDe todos modos cada hectárea de monte queima por dentro tanto como por fora e o nó na gorxa empeza a ser difícil de aturar.\nO Único "gratificante" de todo isto é que unha boa parte do que arde son eucaliptos. A VER SE APRENDEMOS ALGO.\nEscrito por xiom a las 11 de Agosto 2006 a las 11:08 PM\nCando o martes vin de volta tiven que sair da autopista en Santiago porque estaba cortada e despois tiven que sair da estrada antes de Pontevedra e continuar por pistas. Cando chegaba a un alto divisaba fume en calquer dirección para a que ollase e o fume tapou o sol desde Santiago até pasar Tui. Non sei se é efecto mediático ou si as hectáreas son máis ou menos, si sei que é demáis. Basta, basta de ignorancia, de intereses inmobiliarios, de pastoreo, de caza, do que seña, quen pon lume intencionadamente ten a miña maldición.\nEscrito por xisbe a las 11 de Agosto 2006 a las 11:43 PM\nNon se queimou máis superficie que outros anos, porque xa ardeu o ano pasado, evidentemente o que ardeu un ano, non arde o ano seguinte. Pouca superficie quedaba por arder, por iso plantan xunto ás casas, é o sitio donde inda queda que arder. Creo que todo isto é unha trama social instigada por unha trama política. Algúns están resentidos por as criticas cando o Prestige, e queren ter argumentos nunha situción similar; os acólitos son os que fan aparecer esa situación. Calquer argumento do PP, aléxase moito de ser constructivo, todo é critica, todo está mal, todo é incompetencia....qué pasa? Non teñen memoria histórica? Pensan que non nos acordamos que lle deron unha Medalla de Galicia ó Cascos? Pensan que poden seguir mexando en nos, e que vamos seguir decindo que chove?\nHuy que Caraaaaallo!!!! Galicia estase fartando!!!!\nEscrito por galego de galicia a las 14 de Agosto 2006 a las 05:17 PM\nBenvido galego e gracias polo comentario.\nPode que haxa unha trama social partidaria y pode que sexamos incompetentes. Non me parece que haxa unha única causa e entre elas destacaría a mala xestión que se fai dos montes, sen unha boa política de explotación e limpeza, e sen unha dirección coherente (iso dos montes en man común queimando o diñeiro das talas en foguetes de festa é un esperpento). E pola outra banda a ignorancia, o gaño rápido, a especulación inmobiliaria, madeireira ou política. Non nos esquezamos de que 40 anos de Franco máis 25 de PP deixan o cerebro de un nos mínimos, o meu tamén e por iso emigrei.\nEscrito por xisbe a las 14 de Agosto 2006 a las 11:24 PM\nA min parezeme k a culpa de k o monte arda é nosa\npork se non votaramos todo tipo de obxetos no monte como por exemplo:botellas de vidro de plástico deixar fogeiras encendidas e todo iso,\nImda k nadie o faga reciclar ou inda k so fose non votar contaminación o monte.\nEscrito por cris a las 28 de Febrero 2007 a las 09:02 PM


Grande éxito no Entroido do Concello de Vimianzo onde se repartiron máis de 6000 euros en premios. Actualidade e novas culturais do Concello de Vimianzo, Terra de Soneira, Costa da Morte, A Coruña, Galicia\nInicio Xestión Municipal Cultura Novas Grande éxito no Entroido do Concello de...\nGrande éxito no Entroido do Concello de Vimianzo onde se repartiron máis de 6000 euros en premios\nO Concello de Vimianzo rematou a programación para o Entroido 2020 onde repartíu máis de 6000 euros en premios nos concursos de disfraces de Vimianzo e Baiñas.\nO sábado 22 comezaron as celebracións do Entroido en Vimianzo co tradicional pasarruas e concurso de disfraces.\nOs rapaces e maiores puideron desfrutar de tarde de animación, inchables e flocos de millo e rematar o sábado de Entroido coa boa música da Orquestra Trebol.\nO xurado, que estivo composto por profesionais de distintos medios de comunicación da zona, outorgou os seguintes premios:\n3º A todo gas\n1º O monstro do inodoro\n2º Lady Panini\n3º Sir votton\n2º Ruta dos faros\n3º As dúas Marías\n1º Ponte disfrace: reino de fantasía\n2º Os Beatles\n3º Bolboretas monarcas\n1º A través da pupila\n2º As costas das mulleres\n3º A arca de Noé\nO luns 24, martes 25 e mércores 26 de febreiro desenvolveuse un exitoso Obradoiro infantil de cociña entroideira no que participaron 75 nenos e nenas de 3 a 10 anos.\nEn Baíñas as celebracións desenvolvéronse o sábado 29 onde as comparsas recorreron as rúas dende O Outeiro até o Pavillón Polideportivo. No Pavillón festa entroideira con inchables, animación,música e cea consistente en Lacón con grelos e filloas.\n1º premio 60€ :Kaijou\n2º premio: Madame Journal\n3º premio: Pac maniático\n1º O monstro inodoro\n1º Millonada cartonada\n1º Os da charca\n2º Enjominados de See\n3º O imperio de Nefertite\nA alcaldesa en nome da Corporación Municipal agradece a todas as persoas que mantedes viva a ilusión da festa de Entroido da que vimos de gozar.


Vídeos Archives - Páxina 2 de 3 - Raquel Queizás\nCocorocó para celebrar o Día do Libro en Pontevedra\n1 maio , 2017\nO programa da Televisión de Galicia A Revista Fin de Semana conectou en directo este domingo 23 de abril coa Praza da Ferrería en Pontevedra, onde se estaba a celebrar o Día do Libro. E ahí estaba eu, co meu novo espectáculo Cocorocó, homenaxe á obra A Galiña Azul de Carlos Casares.\nEntrevista no Canal Rías Baixas\n13 marzo , 2017\nEntrevista no Canal Rías Baixas durante o Salón do Libro de Pontevedra. 13/03/2017\nFestival Internacional de Narración Oral do Perú “Todas as Palabras, Todas!” (2/5)\n5 outubro , 2015\nContinuo a relatar as miñas andainas durante o Festival Internacional de Narración Oral do Perú “Todas as Palabras, Todas!”. Tralo intenso primeiro día en Lima, comencei a segunda xornada con unha entrevista no Canal 7 da televisión peruana no programa TV Perú Noticias. En realidade quen foi á entrevista non fun eu senón que foi Dulcinea, acompañada de Cesar Wayqui Villegas, o coordinador do Festival.\nAlí falamos do Festival e promocionamos a representación do espectáculo de narración oral “Lo que Dulcinea tiene que contarte” que esa misma tarde tería lugar no Museo de Arte de Lima (MALI):\nPola noite, en compañia dunha das voces novas do Festival, Alfonso “Fonchy” Mendoza, collemos o autobús nocturno que nos levaría tras once horas de serpear pola estreita estrada que une Lima con Oxapampa, no departamento de Pasco.\nAlí agardaba por nós un todoterreno do serenazgo (policía municipal) que nos trasladou ata a Comunidade Nativa Yanesha de Tsachopén.\nAquí encontrámonos con Edwin Eduardo Ortiz Espíritu, un fascinante narrador Yanesha que foi ademáis o noso excelente anfitrión durante a nosa estadía.\nEsta mesma tarde Fonchy mais eu actuamos na Casa Comunal da Comunidade. xunto a Edu Ortiz, que nesta ocasión non narrou, seno que actuou co seu elenco de danza tradicional Yanesha.\nEdu Ortiz (primeiro pola esquerda) e o elenco de danza tradicional Yanesha:\nO dia seguinte, luns 14 de setembro agardábanos un intenso percorrido por outras poboacións da rexión. Pola mañá narramos no salón de actos do Distrito de Chontabamba:\nDespois de almorzar, dirixímonos de novo a Oxapampa, onde nos agardaban no Salón de Actos da Municipalidade.\nRepresentantes da municipalidade entrégannos un obsequio trala representación:\nE despois de cenar, tomamos de novo o autobús nocturno que nos levaría de regreso a Lima.\nChíos na Feria de Teatro de Castela e León\n4 outubro , 2014\nRecopilamos as experiencias e as críticas da estrea de Chíos en castelán, na Feria de Teatro de Castela e León, (Ciudad Rodrigo) no blog de Teatro da Semente.\nPodedes ver tamén a preciosa reportaxe que nos fixo a Televisión de Castela e León:\nE unha selección de fotografías:\n(Fotografías de Jose Vicente)\nGrazas a todos que confiaron en nós, á organización da Feira e a Urdime por todo o seu apoio.\nGatuxo no telexornal mediodia da TVG\n27 abril , 2014\nA edición do telexonal mediodia da Televisíón de Galicia de onte, 26 de abril, pechou coa música e as imáxenes da representación de Gatuxo no auditorio municipal de Ourense.\nGatuxo, un espectáculo pensado para os máis pequenos, no se que mestura música, clown, claqué e contacontos. Magín Blanco, Raquel Queizás, Maria Faltri e Jorge Juncal están detrás do proxecto.\nEntrevista no programa ZigZag Diario (TVG)\n7 marzo , 2014\nO programa cultural ZigZag Diario, da Televisión de Galicia adicou uns minutos ao traballo que veño realizando. Nunha conversa con Pilar García Rego, falamos do teatro para bebés, das montaxes de Teatro da Semente, e da inminente estrea de Gatuxo.\nConversar con Pilar García foi unha ledicia!


A enerxía nuclear inaugura este xoves a terceira edición das Regueifas de Ciencia - - USC\nA enerxía nuclear inaugura este xoves a terceira edición das Regueifas de Ciencia\nActualizada: 26-09-2018 11:44\nPor terceiro ano consecutivo Regueifas de Ciencia, a serie de debates en formato Oxford arredor de temas científicos controvertidos, volve celebrarse na Facultade de Ciencias da Comunicación. Será este xoves 27 cando teña lugar a primeira, ás 20.00 horas no Auditorio da Facultade de Ciencias da Comunicación, cunha sesión sobre a validez e seguridade da enerxía nuclear.\nOs debates poden ser seguidos en directo dende a sala e por streaming , e poden ser vistos despois a través da canle de YouTube. “Tratamos de facilitar que calquera persoa interesada poida acceder a eles. Mesmo poden preguntar aos relatores dende a casa e ser respondidos”, comentan dende o equipo organizador.\nCoas regueifas de Ciencia preténdese expor os argumentos das diferentes posturas arredor dun mesmo tema, traballando así a prol do coñecemento e por unha toma de decisións tanto individuais como colectivas máis informada. Nos últimos tempos rexurdiron con forza na sociedade debates xa tratados en edicións anteriores da iniciativa, como o uso das técnicas CRISPR, os transxénicos ou máis recentemente a posibilidade do cambio horario para España, que se debaterá na Unión Europea. Para os organizadores, visualizar os vídeos dos debates e o material publicado nas Canles do programa podería axudar a facerse cunha opinión sempre baseada en datos científicos.\nRegueifas de Ciencia é unha iniciativa da Universidade de Santiago de Compostela e está financiada pola FECYT, a Fundación Española para la Ciencia y la Tecnología, pertencente ao Ministerio de Ciencia, Innovación e Universidades e conta nesta edición coa colaboración de Leonor Parcero &Co.


Fin de curso con premio para o Lugo – Lider Fútbol\nInicio » Infantil » Fin de curso con premio para o Lugo\n“Rematamos a temporada cun gran partido no que só nos faltou acerto de cara a portería. Orgulloso do traballo e esforzo do equipo durante todo o ano”\nAROSA 1 – CD LUGO 1\nO Lugo despediu a tempada en Vilagarcía de Arousa, no que posiblemente foi o partido máis completo dos lucenses nesta Copa Galicia infantil.\nOs de Brais Prados tiveron o control do partido a partir da posesión do balón. Un guión que non cambiou nin o un a cero aos nove minutos que asinaron os locais, ao transformar un penalti por man do Lugo dentro da área.\nA partir de aí os lucenses monopolizaron as ocasións de gol, merecendo con fartura o empate antes de chegar ao descanso, xa que Ayman, cun remate desde dentro da área pequena, Lucas cun balón que lle sacaron sobre a liña de gol, ou Freire con outro remate perigoso, estiveron moi preto do gol.\nMalia non ter o premio, o Lugo continuou sendo superior na segunda parte, na que Ayman asinou un golazo. A xogada naceu na defensa e o balón chegou a Marco, que cunha acción marca da casa pola banda, puxo un bo centro que o nove enviou ao fondo das mallas.\nCon media hora por diante a batalla librouse no medio campo, lonxe das áreas, nun encontro no que os dous equipos despediron a tempada con bo sabor de boca.


350 anos da ofrenda do Antigo Reino de Galicia | Museo Virtual Egeria\n350 anos da ofrenda do Antigo Reino de Galicia\nA exposición 350 ANOS DA OFRENDA DO ANTIGO REINO DE GALICIA A XESÚS SACRAMENTADO NA CATEDRAL DE LUGO foi desenvolvida con motivo de cumprirse neste 2019 os trescentos cincuenta anos do inicio do proceso que xerou a Ofrenda anual que seguen a facer en Lugo cada infraoitava do Corpus as cidades de A Coruña, Lugo, Ourense, Mondoñedo, Betanzos, Santiago e Tui, capitais do Antigo Reino de Galicia. Esta exposición foi promovida polo colectivo Egeria, co apoio da Xunta de Galicia e o Bispado de Lugo, por medio do Centro Eucarístico Lucense e da Catedral de Lugo.\n350 anos da ofrenda\nA mostra está composta por 12 paneis dobres (galego por unha cara e castelán pola outra), e vai ter carácter itinerante, visitando, nunha primeira etapa, as cidades do Antigo Reino, tendo comezado na Catedral lucense este percorrido.\nCada un dos paneis reflicte un aspecto deste proceso de tres séculos e medio, que comeza coa exposición desta singular historia, a inmemorial devoción polo Santísimo na cidade de Lugo, o antigo Reino de Galicia, o Memorial co que se iniciou o proceso, a escritura do donativo do Reino, a Ofrenda nos séculos XVIII, XIX, XX e XXI, Lugo como a Cidade do Sacramento, a devoción reflectida na heráldica e a perspectiva de cara ao futuro desta "chama que non se apaga".\n01 350 anos da Ofrenda do Antigo Reino de Galicia a Xesús Sacramentado na Catedral de Lugo\n02 A inmemorial devoción ao Santísimo en Lugo\n03 O Antigo Reino de Galicia\n04 Memorial de Juan Pallares. Prolegómenos da Ofrenda\n05 1669: A escritura do donativo do Reino de Galicia\n06 Século XVIII: A Ofrenda cumpre o primeiro século\n07 Século XIX: II Congreso Eucarístico Español en Lugo\n08 Século XX: 300 anos da Ofrenda\n09 Século XXI: A cerimonia nos nosos días\n10 Lugo, a Cidade do Sacramento\n11 A devoción na heráldica\n12 A chama que non se apaga


En Rianxo o Plan Único 2021 dará un novo impulso ao saneamento no concello e aos servizos sociais – O Barbanza\nEn Rianxo o Plan Único 2021 dará un novo impulso ao saneamento no concello e aos servizos sociais\nEn Rianxo aprobouse finalmente este mes de febreiro o Plan Único 2021 da Deputación da Coruña. Fíxose, entre outras iniciativas, co empurrón definitivo para o abastecemento de Corques (Taragoña), o cambio da cuberta do Pavillón Polideportivo (cuxos paneis sufriron novos deterioros este inverno co pasado tren de temporais), coa creación do Centro de Información á Muller e, tamén, co fortalecemento da área de Servizos Sociais (unha iniciativa de vital importancia para o Concello, co fin de saír ao paso das graves consecuencias económicas que está a desencadear a crise sanitaria en múltiples sectores).\nA proposta do grupo de Goberno (BNG-PSOE) contou coa aprobación dos grupos municipais do Partido Popular e Cidadáns, e a única abstención de Rianxo en Común.\nSegundo fixo saber o grupo de Goberno, un dos puntos fundamentais do Plan Único da Deputación ten relación directa co abastecemento e co saneamento integral do concello, aos que se lles dará un novo e importante impulso. Neste senso, para achegar a auga do Ulla ao Araño promóvese unha actuación a modo de fase inicial que desde o depósito de Taragoña abastecerá Corques e baixará á estrada xeral AC-305. Esta actuación contará cun orzamento de 103.962,06 euros. Trátase, explicou o Concello, da actuación previa imprescindíbel para acometer en vindeiros plans únicos (os POS da Deputación) uns 200 metros a Outeiro e poder abastecer así A Casilla, primeira das zonas do Araño que recibiría traída pública. “De aí irase logo á Pousada e á recta do Araño”, engadiu o grupo de Goberno.\nOutra das actuacións clave será o cambio definitivo da cuberta do Pavillón Polideportivo. Terá un orzamento de 136.402,83 €. Con este proxecto “búscase eliminar filtracións existentes dentro dun impulso xeral que se pretende dar ao polideportivo principal do Concello polo que pasan milleiros de persoas no ano”.\nAsemade, dotarase de redes de saneamento de abastecemento de auga ao lugar de Quintáns, na parroquia de Isorna. Disporase dun orzamento de 243.527,03 €. Segundo explicou o Concello, trátase “dun proxecto que foi paralizado no seu momento dentro das actuacións da saneamento integral da ría da Xunta” e “que foi rescatado para o seu financiamento ao abeiro do Plan Único da Deputación”. O Goberno rianxeiro lembra que “Quintáns é o núcleo máis grande do Concello que fica sen saneamento, unha situación que se corrixiría con esta iniciativa”.\nRespecto da creación do Centro de Información á Muller e o reforzo da Área de Servizos Sociais, mobilizarase unha contía de 144.008.82 €. Inclúese, ao abeiro desta iniciativa, o reforzo do persoal técnico e/ou administrativo, adscrito aos servizos sociais, co obxecto de “apoiar ao equipo actual, e facilitar a tramitación urxente das prestacións”. O persoal reforzarase coa incorporación dunha traballadora ou traballador. Polo que atinxe ao CIM, contará coa presenza de dúas persoas: unha psicóloga ou psicólogo e unha traballador ou traballador social. As tres prazas novas levan un investimento de 72.021,06 €. Ademais disto reforzase o gasto corrente de axuda a domicilio con 71.987,76 euros.\nTamén se destina a mellorar a xestión ordinaria a cantidade de 228.661,93 € para pagos pendentes a provedores e 100.965,23 € de financiamento de gasto corrente. A contía de 56.574,89 € reservarase para rebaixar a débeda financeira cos bancos.


Con máis de seis millóns de paradas e parados qué posibilidade de pacto se pode realizar. Até onde se baixarán os pantalóns e nolos baixarán ao resto da clase traballadora?.\nA historia dos pactos son un continua goteo de cesións por parte dos sindicatos do sistema, todos serviron para fortalecer as posicións máis neoliberais. As concesións destes sindicatos deixaron sen resposta a infinidade de agresións que, desde a transición, ven padecendo a clase obreira estatal e nacional.\nUnha vez máis corren a axeonllarse diante dos que son os seus patróns para, a cambio dunhas migallas, ofrecerlles o sacrificio dos intereses de clase de millóns de traballadores e traballadoras.\nCómo se pode chamar ao pacto, como se pode asinar algo cuns ladróns que rouban descaradamente á cidadanía ríndoselle á cara. Estes sindicatos formaron parte da ILP hipotecaria, están presentes nas mareas contra os recortes en educación, sanidade… Estiveron xogando cos intereses da xente para vender máis caro o pacto?. Cantas moedas recibirán a cambio?. A canto se cotiza a traizón?\nCon esta actitude, con esta proposta, demostran que forman parte da gran estafa. Non lles perdoamos as traizóns anteriores, tampouco lles perdoaremos esta.


Gromo Covid-19: Alteración de quendas e compensacións\nMiércoles, 10 Febrero 2021 21:45\nO pasado novembro, en Comisión de Persoal aprobouse o Plan que se circunscribía exclusivamente e con carácter de urxencia, a residencias que puideran ser intervidas pola Xunta, aportando equipos de intervención de persoal Auxiliar de enfermería. Xéranse unha serie de compensacións que palían a prestación voluntaria das persoas que os integrasen. Carecen polo tanto as previsións de posibles incidencias que puideran xurdir nos centros de traballo propios, programando e habilitando a organización desas continxencias extraordinarias.\nLogo da aparición de gromos de COVID, en centros propios da Política Social da X.T. de A Coruña, veuse a demostrar a incapacidade e nula xestión dos órganos de persoal da Consellería, que carentes do mínimo sentido de programación optaron, nalgún dos centros, por modificar de xeito unilateral as quendas de traballo, producindo modificacións substanciais, sen negociación previa, nin sequera comunicación da intención de organizar os servizos de xeito harmonizado en toda a Consellería.\nPuidera parecer que 11 meses son tempo sobradamente suficiente a fin de que a Secretaría Xeral Técnica da Consellería actuase con carácter de previsión de posibles gromos e a incidencia no ámbito do persoal, intentando consensuar ou acordar nos órganos de negociación do persoal as medidas precisas de reestruturación de quendas e servizos, pois non ten sido así.\nA modificación realizada ao parecer consiste en alterar as quendas, establecéndoas en rotatorias de 12 horas, e compensando esa prestación cunha semana de libranza por cada dúas de traballo ao finalizar o gromo e retomar a quenda ordinaria.\nNon pode ser escusa a urxencia nin a premura da necesidade de atención, debe ser obriga do máximo órgano de persoal da Consellería propoñer, negociar, consensuar e acordar, con criterio uniforme a atención a situacións excepcionais e extraordinarias. As traballadoras de Política Social non son propiedade da Consellería, non son instrumentos inertes que non teñan opinión nin poidan ou saiban negociar, poden e de feito entenden que a situacións extraordinarias corresponden respostas excepcionais, e así o teñen demostrado ao longo destes 11 meses.\nPor todo o anterior UGT urxe da Secretaría Xeral Técnica da Consellería que coordine, homoxeneice e aporte con criterio uniforme un documento que logo da súa negociación, obrigada e preceptiva, poña en claro as medidas a tomar e as decisións a adoptar, que en todo caso entendemos deben ser consensuadas.\nUGT esixe da Consellería abrir unha vía negocial co fin de artellar as medidas precisas, que teñan a uniformidade de criterio como base na súa aplicación.\nMás en esta categoría: « Anuncios de comisións de servizos actualización 25-12-2020 Anuncios de adscricions temporais actualización 25-12-2020 »


Tras os últimos comunicados vertidos nos medios de comunicación por parte do PSOE e o PP de Ourense, o BNG de Castrelo de Miño pón de manifesto:\n1. Esixímoslle ao Partido Popular e ao seu candidato Feijoo, que presume de gran xestor tendo o poder grazas ao caciquismo levado a cabo polo clan Baltar, que saia publicamente opóndose a futuros pactos con tránsfugas do PSOE mercados polo PP de Ourense. Do mesmo xeito, esixímoslle ao PSOE e ao seu candidato Caballero, a expulsión inmediata dos concelleiros e a aplicación da lei antitransfuguismo. De non facelo, estarán de acordo coa moción de censura en contra do BNG. As desculpas esgrimidas polos tránsfugas para irse do PSOE non son críbeis, máis ben son sacadas do gabinete de comunicación do PP de Ourense.\n2. O BNG de Castrelo de Miño ofertou un pacto formal de goberno o 10 de xuño de 2019 ao PSOE de Castrelo de Miño o cal rexeitaron. Dende o PSOE provincial de Ourense apelan a que a data de hoxe, hai un pacto enriba da mesa co BNG de Castrelo de Miño, un pacto con dous tránsfugas?? Non dan os números!\n3. O PSOE de Castrelo de Miño, recolle o que leva 13 anos sementando, odio irracional ao BNG e colaboración co PP de Castrelo de Miño, onde no que vai do actual mandato dun ano escaso, votaron en pleno conxuntamente co PP e en contra do goberno nacionalista en 11 ocasións.\nA concellería de benestar programa dúas charlas sobre internet e acoso escolar\nO Inorde destina 50.000 euros en axudas a concellos para desenvolver accións de promoción de produtos ourensáns


A historia dun proxecto de innovación | Eduga\nInicio » A historia dun proxecto de innovación » A historia dun proxecto de innovación\nA historia dun proxecto de innovación\nExperiencia con biorreactores\nNo IES A Sardiñeira da Coruña desenvolveuse, ao longo do curso 2011/2012, un proxecto de innovación, co patrocinio do Ministerio de Educación, que permitiu a adquisición dun biorreactor, formarse no seu uso, utilizalo para obter un aditivo alimentario e intercambiar experiencias semellantes con outros centros españois.\nA nosa aventura arranca coa publicación no BOE da Resolución do 5 de abril de 2011, da Secretaría de Estado de Educación e Formación Profesional, pola que se convocan axudas destinadas á realización de proxectos de innovación aplicada e transferencia do coñecemento na formación profesional do sistema educativo.\nA convocatoria supón unha oportunidade única para poder desenvolver proxectos innovadores próximos á realidade das empresas e o contacto con outros centros educativos do país. Ademais, permitiralle tanto ao profesorado coma ao alumnado participante instruírse en temas realmente punteiros dentro do marco dos ciclos formativos da familia química, impulsando unha formación de maior calidade.\nPara poder optar ao financiamento necesítase, entre outros detalles, a participación no proxecto de varios centros de distintas comunidades autónomas. Polo tanto, o primeiro que se fixo foi establecer contactos para lograr unha participación variada. Tras un período de negociación, lógrase a colaboración dos seguintes centros educativos:\n1. IES A Sardiñeira (A Coruña)\n2. CIFP Politécnico (Santiago de Compostela)\n3. INS Provençana (Hospitalet de Llobregat)\n4. IES Comte de Rius (Tarragona)\n5. IES Leonardo da Vinci (Puertollano)\n6. IES Mateo Alemán (Alcalá de Henares)\n7. INS Narcis Monturiol (Barcelona)\n8. IES de Terrassa (Terrassa)\nUnha vez que se consegue isto, redáctase e preséntase o proxecto e o noso centro, ao igual ca o resto, obtén unha asignación de 26.475 euros segundo a resolución publicada no BOE do 21 de outubro de 2011.\nAS FASES DO DESENVOLVEMENTO, desde a publicación da resolución (outubro 2011) ata a entrega da xustificación documental en novembro de 2012, son as seguintes:\n· Mes de outubro-novembro: establécense contactos con diversos provedores de biorreactores aos que se lles solicitan orzamentos.\n· Mes de novembro: viaxe á Expoquimia, en Barcelona. A visita é aproveitada para que o alumnado poida internarse no mundo empresarial relacionado coa química e, en concreto, búscanse contactos con provedores de equipamentos de biorreactores. En paralelo, lévase a cabo unha reunión entre profesorado dos distintos centros colaboradores para decidir que biorreactor se pode adquirir.\nAlumnado do ciclo na Expoquimia\nReunión cos centros integrantes do proxecto para decidir a compra do biorreactor\n· Mes de novembro: decídese definitivamente adquirir un biorreactor Biostar A plus da casa Sartorius.\nBiorreactor completo. Na imaxe falta o software de control\n· Entre os meses de novembro e abril: estamos á espera da entrega dos equipos. Mentres tanto decídese:\nA experiencia que se vai realizar: obtención do biopolímero denominado goma xantana a partir dunha bacteria denominada Xanthomona campestris.\nCultivo da bacteria Xanthomona campestris\nAs necesidades de equipamento e reactivos complementarios ao biorreactor para realizar a experiencia. Adquisición do que se precisa.\nCultivo da bacteria Xanthomona campestris no axitador orbital\nViaxe a Alcalá de Henares: dúas profesoras implicadas no proxecto viaxan a Alcalá de Henares para recibiren formación in situ sobre o uso do biorreactor adquirido. A formación é impartida por persoal de Sartorius.\nParticipantes na reunión de formación en Alcalá de Henares\nA forma de traballo: como se prevé que o equipo e o material necesarios se entreguen en Semana Santa, pénsase que é mellor traballar, en principio, só o profesorado. O motivo reside na complexidade do manexo do biorreactor e na falta de experiencia inicial do propio profesorado. Non obstante, algúns alumnos de ciclo de grao superior de Laboratorio de Análise e Control de Calidade participan no seguimento do proceso determinando os azucres redutores.\nDe forma moi resumida, no DESENVOLVEMENTO DO PROXECTO sucedéronse as seguintes etapas:\n-Presentación, por parte do técnico, do biorreactor e das súas características.\n-Montaxe e desmontaxe, por parte do profesorado, do equipo e posta en marcha do software, co obxecto de familiarizarse co biorreactor.\n-No laboratorio de bioquímica realízase a esterilización do equipo e reprodúcense os microorganismos no medio de cultivo.\nEsterilización do biorreactor na autoclave\n-Iníciase a biorreacción coa introdución do cultivo no reactor. Os distintos parámetros, como o pH, a temperatura, a axitación, a cantidade de osíxeno, son controlados e rexistrados polo software.\nBiorreactor preparado para comezar o proceso de formación do biopolímero\n-Durante o desenvolvemento da práctica, tómanse mostras para analizar biomasa e azucres redutores e así seguir o curso da fermentación.\n-Unha vez concluída a práctica, extráese o cultivo do biorreactor para separar o produto -goma xantana- por centrifugación, posterior adición de reactivos e filtración.\nAccede AQUÍ ao vídeo de precipitación do biopolímero\n-Finalmente, realízase un estudo de toda a información rexistrada na aplicación informática, das análises realizadas in situ e do produto obtido para unha ulterior presentación de datos e conclusións.\n. Entre o 5 de maio e o 5 de xuño: desenvolvemento específico das experiencias encamiñadas á obtención do biopolímero. Realízanse tres experiencias que conducen á obtención do biopolímero. Non se realizan máis por falta de tempo. Para unha análise detallada da nosa experiencia, pódese premer na imaxe.\n. Mes de xuño: os días 25 e 26 realízase unha reunión en Galicia de todos os centros colaboradores, na que se expoñen os resultados e conclusións. Con isto dáse por concluído o proxecto.\n· Mes de outubro-novembro 2012: preparación e entrega da memoria e documentos xustificativos do proxecto.\nA experiencia neste proxecto permitiunos:\nMellorar o traballo en equipo no centro, dado que a súa planificación e posterior execución supuxo numerosas reunións dos integrantes, co fin de adoptar puntos de vista en común.\nTraballar o proxecto en estreita colaboración con centros educativos doutras comunidades autónomas, o que levou a realizar un fluído intercambio de experiencias, coñecer as súas instalacións.\nFormar o profesorado en técnicas punteiras, ampliando os seus coñecementos en áreas que adquiriron ultimamente un gran desenvolvemento na industria química e farmacéutica.\nAdquirir os medios necesarios para formar o noso alumnado en técnicas vangardistas relacionadas coas biorreaccións, o que posibilita avanzar cara a unha formación de calidade.\nRealizar unha primeira aproximación co alumnado neste tipo de técnicas, co obxectivo de achegar esta clase de procesos bioquímicos á aula. Por iso pensamos que este tipo de proxectos debe continuar, xa que non é posible abordalos da noite á mañá: requírese tempo e dedicación extra, dado que se trata dun traballo complementario ao das propias tarefas educativas.\nColaborar de xeito enriquecedor co profesorado e co alumnado doutras comunidades autónomas. Nas sesións preparatorias visitáronse outros centros educativos co fin de fixar criterios de traballo; isto permitiunos apreciar as súas capacidades e sistemas de organización. Ademais, o intercambio rápido entre centros de información relativa aos avances dos proxectos obrigounos a un uso intensivo e diversificado das TIC, xa que se montou unha plataforma Moodle na que compartir experiencias, o que supuxo unha inestimable axuda na consecución do proxecto.\nMotivar o resto da nosa comunidade educativa a actualizar os seus contidos didácticos a través deste tipo de programas.\nParticipantes no proxecto e na elaboración do artigo: Ana B. Álvarez López, Ana Mª Blanco-Rajoy Sánchez, J. Hermógenes Cobas Gamallo, Irene Derungs Ollero, Mariano Pazos Afonso, Aurelia Rivero González, Jesús Serna Arnaiz, Alba Souto Rodríguez.


Transplante de microbiota e outras curiosidades | Consumer\nA microbiota tamén garda relación co coronavirus que causa a covid-19, pois os microorganismos que a forman non só localízanse no colon\nA microbiota é o conxunto de microorganismos que reside no noso corpo. A gran maioría son bacterias e máis do 90 % localízanse no colon, incluído o apéndice. Por iso coñecémola como microbiota intestinal. Pero tamén temos microbiota na cavidade oral e nasofaríngea, no tracto genitourinario e no respiratorio e até no leite materno. Entón cabería trasplantarla? É posible trasplantar bacterias dun doante san a unha persoa enferma? Coñece se isto pódese facer, ademais doutras curiosidades acerca da microbiota.\nÉ posible o transplante de microbiota?\nHai anos que se investigan as posibilidades que pode ter un transplante de microbiota. A idea é ver se bacterias procedentes dun doante san poden restaurar o equilibrio ecolóxico do intestino dunha persoa enferma.\nNeste sentido, desde o laboratorio de Microbiota do Grupo de Investigación en Fisiología e Fisiopatología Dixestiva do Hospital Universitario Vall d’Hebron (Barcelona), realizouse un estudo en animais, publicado na revista EBioMedicine, que demostra que o transplante de microbiota fecal restaura a microbiota intestinal. En combinación con antiinflamatorios, podería axudar a tratar as enfermidades inflamatorias intestinais, como a colitis ulcerosa ou a enfermidade de Crohn.\nCal é a diferenza entre microbiota e microbioma?\nNon son sinónimos. Estes dous conceptos expresan entidades diferentes, pero están intimamente relacionados.\nMicrobiota. É o conxunto de microorganismos que reside no noso corpo. Aí entran as bacterias e, en menor cantidade, virus, fungos e outros tipos de microorganismos.\nMicrobioma. Cada un dos microorganismos que forma parte da microbiota ten o seu propio xenoma. Á colección de todos os xenes dos membros dunha microbiota chámaselle microbioma. Se o xenoma humano consta duns 23.000 xenes; a microbiota contén centos de miles de xenes que ofrecen funcións complementarias ás das nosas células.\nInflúe a microbiota na gravidade da covid-19?\nA microbiota tamén garda relación co novo coronavirus SARS-CoV-2. Hase visto que a microbiota nasofaríngea dos pacientes con covid-19 é diferente á das persoas sas. Uno dos aspectos interesantes é que en pacientes con covid-19 leve vese que hai un maior número de Fusobacterium periodonticum, o que suxire que este microorganismo podería protexer contra as formas máis severas da enfermidade. Igualmente, hase visto que a microbiota intestinal tamén pode incidir nunha covid-19 máis ou menos grave.\nA microbiota do apéndice\nNo apéndice hai bacterias e tradicionalmente pensouse que, centos de miles de anos atrás, estas bacterias tiveron a misión de axudar aos nosos antepasados a dixerir a celulosa das plantas. Hoxe, esa función xa non sería necesaria e, por tanto, o apéndice sería un órgano inútil, vestigial. No entanto, en 2007, publicouse un estudo que suxería que ese almacén de bacterias podía ter una utilidade: no caso de que una infección arrasase con nosa microbiota, as bacterias do apéndice actuarían como reservorio paira poder repoboar o noso intestino.


Rosario Sarmiento arquivos - Páxina 3 de 10 - Diario Cultural\nAs fotografías de Isabel Muñoz\n5 Outubro, 2020\t0:09:55\nColaboración de Rosario Sarmiento onde nos falará das fotografías de Isabel Muñoz, que ten unha exposición ao aire libre na Coruña.\nFalamos da mostra Mente/Materia do escultor Silverio Rivas, na Casa das Artes de Vigo\nSilverio Rivas é un dous grandes nomes da escultura contemporánea en Galicia, home de gran capacidade de traballo e profundo coñecemento dás técnicas pero sobre todos dos materiais e as súas leis. Pioneiro da abstracción, para Silverio a escultura é “o territorio que habito e onde ocorren todas a s cousas…porque a escultura é a extensión dun mesmo”\nFalamos da mostra “Tecer os referentes” da artista Elisa Torroba na Fundación Laxeiro de Vigo.\n“Tecer os referentes” é a primeira mostra individual en Galicia desta artista malagueña, onde retorna despois de cursar o Máster en Arte Contemporánea da facultade de Belas Artes de Pontevedra no ano 2014, planteandonos una visión crítica sobre o papel do libro como mecanismo de construción cultural.\nFalamos da mostra “No, aún no” da artista Yolanda Herranz no museo MARCO de Vigo\nA nosa colaboradora de Arte pública, Rosario Sarmiento, tráenos novidades artísticas coma esta e outras coma as exposicións do fotógrafo Manuel Vilariño e de Celeste Garrido, unha artista cuxo traballo está relacionado ca identidade e as cuestións de xénero.\nChegamos ó final do noso camiño pola arte das rúas e espazos públicos galegos\n31 Agosto, 2020\t0:04:30\nDetémonos na arte plástica de Isaac Díaz Pardo polo centenario do seu nacemento\nCoa nosa colaboradora de arte, Rosario Sarmiento, facemos un pequeno paréntese no percorrido por diferentes referencias de arte nas rúas e espazos públicos, para falar do centenario do nacemento de Isaac Díaz Pardo, cumprido este sábado 22 de agosto.\n“Familia de Menhires” ou “Menhires pola paz”: a instalación deseñada por Manolo Paz en 1994 baixo a Torre de Hércules\nA nosa colaboradora de arte pública na rúa, Rosario Sarmiento, vén falarnos dunha das intervencións máis singulares de Manolo Paz: “Familia de Menhires” ou “Menhires pola paz“. Un conxunto de 12 menhires cravados sobre a liña marítima do horizonte, que de forma elíptica acoutan o espazo convertidos xa nun símbolo da cidade.\nCon esta obra Manolo Paz non só consegue unha perfecta simbiose entre obra e espazo físico e temporal, senon a tradución do seu propio vocabulario creativo a unha obra que se compromete coa contorna, transformándoo e enriquecéndoo.\nManolo Paz é sen dúbida, un dos nomes de referencia na escultura contemporánea en Galicia destas últimas décadas. Formado a finais da década dos setenta na Escola de Artes e Oficios Santiago de Compostela, o comezou a darse a coñecer ao cultivar excelentes críticas durante a súa participación na V Bienal Nacional de Pontevedra cos seus característicos traballos en pedra. Xunto a Leiro, Menchu Lamas, Patiño e Lamazares converteuse nun dos valores plásticos máis destacados do panorama artístico galego de comezos dos anos 80\nAs referencias das súas escultura ancóranse na cultura celta relacionada co mundo megalítico e castrexo. É un creador que desenvolveu ao longo da súa carreira un estilo propio, cuxa referencia máis clara é o seu traballo coa pedra , aínda que tamén traballou outros materiais como o metal ou a madeira, combinando esta última coa pedra .\nArte na rúa: O Mural da Canteira\nA nosa colaboradora de arte, Rosario Sarmiento fálanos hoxe de arte pública nas rúas.\nDado que estamos nun verán bastante diferente, agora máis que nunca esa “arte na rúa” non ten problema para ser visualizada polo público en calquera momento.\nComezamos cunha das referencias da arte pública máis interesantes que hai en Galicia: O Mural da Canteira, de Leopoldo Nóvoa na Coruña. Realizado no Parque de Santa Margarida, en 1989 foi plantexada por Nóvoa como unha prolongación temática e conceptual do Mural do estadio do Cerro realizado tamén por el entre 1960-64 en Montevideo. En ambos proxectos Nóvoa traballará nunha linguaxe plenamente informal e nunha integración das artes plásticas e a arquitectura.\nLeopoldo Nóvoa (Salcedo, Pontevedra 1919 – París, 2012) é un dos grandes referentes da arte abstracta tanto dentro como fóra de Galicia na segunda metade do século XX. Foi un artista moi riguroso e un home reflexivo e profundo, que viviu unha longa e prolífica existencia en países e circunstancias moi dispares. Iso fixo del un personaxe cosmopolita e de vasta cultura. En decembro do pasado ano, cumpriuse o 100 aniversario do seu nacemento.


Os sindicatos denuncian os despedimentos arbitrarios e o clima de medo imposto pola dirección de Guidoni Quartz Surfaces - CIG: Confederación Intersindical Galega\n07 Decembro 2021 03:03\nOs sindicatos denuncian os despedimentos arbitrarios e o clima de medo imposto pola dirección de Guidoni Quartz Surfaces\nA compañía estase desfacendo aos poucos do persoal con máis antigüidade e mellores condicións\nGuidoni Quartz Surfaces\nNarón - 30 Mar 2021\nRepresentantes dos sindicatos con presenza no comité de Guidoni Quartz Surfaces (CIG, CCOO, MAS e UGT) compareceron este martes en rolda de prensa denunciar a precarización das condicións de traballo, os despedimentos e a persecución laboral que existe na fábrica de Narón dende que o grupo brasileiro se fixo coa propiedade das instalacións.\nAs centrais sindicais denunciaron o clima de medo instalado entre o persoal, a quen a dirección presiona de maneira constante con cambios de xornada e de posto de traballo sen comunicación previa e sobre todo, rexeitaron os despedimentos executados nos dous últimos anos "de maneira totalmente arbitraria". Uns despedimentos que, ademais, afectan na maioría dos casos a traballadores e traballadoras procedentes da antiga Privilege e que, polo tanto, teñen máis antigüidade e gozan dunhas condicións "un pouco mellores".\nA empresa recoñece a improcedencia dos despedimentos\nPero ademais, salientou o secretario comarcal da FCM-CIG, Marcos Sánchez, "este persoal ten demostrado unha capacidade de loita infatigábel que fixo posíbel que a día de hoxe a planta de Narón siga en funcionamento". Por iso, con estas actuacións, os sindicatos entenden que a empresa pretende desfacerse dos traballadores/as con máis antigüidade e cambiar emprego estábel por contratos temporais e en peores condicións, afondando así na precariedade.\nDe feito, engadiu Sánchez, para tentar xustificar estes despedimentos, a empresa recorre a unha presunto baixo rendemento do persoal afectado "mais ao final sempre acaba recoñecendo a improcedencia da súa decisión para evitar ter que chegar a xuízo".\nMalia os intentos de diálogo para corrixir esta situación, a dirección non mudou un ápice a súa actitude, polo que as centrais con representación no comité acordaron facer denuncia pública da situación que se vive na fábrica e están preparando un calendario de mobilizacións para levar ás asembleas de persoal. E tampouco se descarta a convocatoria de folga se non hai avances para normalizar as relacións laborais.\nDe Privilege a Guidoni\nNa comparecencia, Marcos Sánchez fixo un pequeno percorrido pola historia recente desta fábrica que arranca coa entrada en liquidación no ano 2012 da antiga Privilege e a constitución ao ano seguinte de Seaquarz, sociedade anónima laboral creada por unha parte dos traballadores/as de Privilege "que cos cartos das súas indemnizacións se fixeron coas instalacións e algunha das liñas de produción".\nNo ano 2014, Seaquarz foi vendida a un grupo de inversión valenciano que no seu día xa amosara interese pola planta até finalmente desembarcar na fábrica de Narón o grupo brasileiro Guidoni.\nUn traballo específico que require formación\nO secretario comarcal da FCM-CIG lembrou que a planta se dedica á fabricación de taboleiros de aglomerados de cuarzo e granito e conta na actualidade con 170 empregados/as. Mais o tipo de produto que elaboran require de persoal formado, polo que despedir a traballadores e traballadoras cunha longa experiencia e capaces de formar a outros/as compañeiros/as "non parece unha práctica moi acaída, menos aínda cando dende propia empresa se queixan das dificultades para atopar persoal cualificado".\nTraballadores de Cándido Hermida marchan até o Concello de Narón pola readmisión dos despedidos e contra os recortes laborais\nGrupo Cándido Hermida despide a 23 traballadores mentres contrata persoal a través de ETT


¿Que é eirON?\nO nome é unha referencia ao termo eira, non só como espazo de traballo, senón tamén como unha forma de intervención no mesmo.\nO prototipo de espazo público materialízase en colaboración cos nenos, as familias e as experiencias dos membros do equipo en proxectos similares para xerar un proxecto orixinal con carácter social.\nO proxecto realízase a través da colaboración en rede dun equipo interdisciplinar de enxeñeiros, arquitectos, docentes, deseñadores, industriais e por suposto, os nenos e familias.\nEiron é tamén a orixe do termo moderno ironía. Do mesmo xeito que este personaxe da comedia grega, os nenos que parecen ser o elo débil da sociedade, son capaces de enfrontarse ao importante problema de deseñar un espazo público en base a recoñecer as súas propias fortalezas. !Que ironía!\nA necesidade de espazos públicos amables e de estancia é un requisito exposto pola cidadanía a través de políticas de participación cidadá, especialmente no caso da cidade vella. Este proxecto proponse como unha investigación práctica sobre un caso real, un prototipo urbano que sirva de primeira experiencia para aplicar noutros puntos da cidade e que poida estar exposto a xuízo dos veciños a través dunha posta en práctia inmediata.\n¿Onde se realiza?\nA zona de aplicación é o espazo baleiro xerado tras a derriba do edificio militar situado á beira da Fundación Luís Seoane na Coruña, unha zona privilexiada polas vistas e o soleamiento. Este espazo supón un punto de descanso no percorrido ao longo do perímetro da muralla.\nUnha primeira fase desde outubro do 2016 ata xuño de 2017.\nImpártese en 30 talleres de 2 horas e media cada sábado, facendo un curso total anual de 75 horas.\nAo longo de nove meses trabállase con nenos de entre 4 e 12 anos nos cursos de Nenoarquitectura da Fundación Luís Seoane trabállase sobre o deseño xeral do espazo de xogo situado á beira da propia fundación.\nNesta primeira fase participan 51 nenos e as súas familias repartidos en 3 grupos segundo a idade: Tropeza (4-5 anos), Empeza (6-9 anos) e Despeza (10-12 anos).\nEn palabras dos propios nenos participantes neste proceso trátase de crear un parque de abstraccións. En realidade é un espazo, non só infantil, para uso público.\nAnalizados os diferentes condicionantes do lugar e partindo do feito de que só se utilice o chan duro preexistente, proxectamos unha gran estrutura cortavientos ao redor da planta circular que nos permitirá xogar ao carón ou outro da pantalla en funcion do vento dominante. Exponse tamén solucións para a rúa de acceso racionalizando o uso do vehículo.\nA partir de aquí o resto da intervención deseñarase seguindo lor principios de xardinería expostos nas clases correspondentes seguindo criterios de baixo custo de mantemento e sen perder o aspecto educativo e didáctico do proxecto. Haberá ornamentais, produtivas e silvestres.\nFinalmente serán proxectadas unhas arquitecturas coa colocación dos bloques de formigón xerados a partir de pezas Lupo de 50x50x50 cm de módulo basee mediante un proceso de aproveitamento do material sobrante de procesos de fabricación. Proxéctase a montaxe das distintas pezas de xogo e urbanización do espazo: castelos, mesas, bancos, papeleiras etc. Uniranse ao proxecto diversos artistas, artesáns e empresas que irán enriquecendo o proxecto con achegas enfocadas á participación dos mais pequenos: desde o deseño dunha luminaria ata a disposición e elección dos distintos elementos vexetais pasando polo cerramento perimetral do espazo.\nTodo é susceptible de ser repensado polos máis pequenos. Todos os elementos do parque son oportinidades de deseño e de aprendizaxe.\n1. Empalizada de protección\n3. Elementos de xogo co vento\n4. Vexetación preexistente\n5. Pezas de xogo\n6. Prazas adaptadas


España participa nun proxecto europeo sobre inmunotolerancia en transplantes | Consumer\nEspaña participa nun proxecto europeo sobre inmunotolerancia en transplantes\nLograr a tolerancia inmunológica nos transplantes axudaría a mellorar a calidade de vida dos pacientes e reduciría en máis dun 80% os custos sanitarios\nOnte presentouse en Madrid RISET, o primeiro proxecto europeo de investigación cooperativa na área da tolerancia inmunológica en transplantes no que, por parte de España, participa a Organización Nacional de Transplantes (ONT). Ademais da ONT, colaboran nesta iniciativa unha vintena de institucións de Bélxica, Chequia, Francia, Alemaña, Italia, Holanda, Reino Unido, Suíza e Israel.\nO proxecto RISET, que inclúe unha primeira fase de cinco anos de duración (2006-2010), ten como obxectivo buscar os mecanismos biolóxicos que permitan aos pacientes trasplantados evitar de forma permanente o rexeitamento, sen necesidade de fármacos inmunosupresores. “De lograrse a tolerancia inmunológica, estariamos ante un gran avance que marcaría un antes e un despois na historia dos transplantes”, sinalou o secretario xeral de Sanidade, José Martínez Olmos.\nNa actualidade, a esperanza media de vida do enxerto tras a intervención alcanza nalgúns casos os 20 anos (como sucede co transplante hepático de doante cadáver) e mesmo pode chegar a superalos, como no caso do transplante renal de doante vivo. Pero a longa supervivencia do enxerto require que o noso sistema inmunológico permaneza freado, xa que doutra forma rexeitaría aquilo que lle é alleo. Este estado de supresión do sistema inmunológico conséguese cos fármacos inmunosupresores, cuxo desenvolvemento tecnolóxico experimentou enormes avances nos últimos 30 anos. Con todo, aínda que estes medicamentos supuxeron grandes melloras na prevención e o tratamento do rexeitamento agudo, non teñen efecto algún sobre problemas a longo prazo, como a enfermidade crónica do enxerto.\nAdemais, trátase de produtos custosos, tanto en termos económicos como polos efectos secundarios sobre o organismo. O seu uso aumenta o risco de que os pacientes desenvolvan infeccións, tumores, lesións vasculares ou alteracións do metabolismo dos lípidos e os hidratos de carbono.\nMartínez Olmos insistiu na gran transcendencia deste proxecto de investigación, cuxos resultados poderían reducir substancialmente os efectos secundarios dos inmunosupresores, coa consecuente mellora da calidade de vida do paciente trasplantado. Ademais, rebaixaríanse os custos sanitarios que se derivan do uso destes fármacos e do tratamento das complicacións que estes xeran.\nSegundo os datos da ONT, os custos anuais da medicación inmunosupresora dos trasplantados poden oscilar entre os 6.000 e os 9.000 euros. Con programas de inmunotolerancia, estes custos reduciríanse en máis dun 80%, situándose entre 1.200 e 2.000 euros anuais.\nPola súa banda, o director da ONT, Rafael Matesanz, dixo que se sabe que algúns pacientes chegaron a un estado de tolerancia inmunológica de maneira case natural. Mesmo nalgúns casos determináronse as características do sistema inmunológico que, ao interaccionar co tratamento inmunosupresor e co enxerto, puideron contribuír a iso. “Con todo -precisou Matesanz-, as cuestións básicas relativas á definición dos pacientes que previsiblemente poden ser candidatos idóneos para desenvolver este estado de inmunotolerancia son unha incógnita”.\nVarios experimentos con animais chegaron a definir poboacións que poden reaccionar positivamente aos produtos biotecnológicos capaces de inducir inmunotolerancia. O reto agora é trasladar estes coñecementos adquiridos nas fases preclínicas da investigación á práctica clínica con pacientes.\nproxecto tolerancia transplantes


Na reunión ordinaria da Comisión Económica do Consello Social acordouse liquidar o orzamento da UVigo do 2014 - Consello Social da Universidade de Vigo\nNa reunión ordinaria da Comisión Económica do Consello Social acordouse liquidar o orzamento da UVigo do 2014\nArchiveiro2018-10-19T19:07:18+00:005 de Marzo de 2015|Comisión económica|\nO venres, día 27 de febreiro de 2015, ás 11.10 horas, celebrouse reunión ordinaria da Comisión Económica do Consello Social da Universidade de Vigo co obxecto de tratar os seguintes puntos da orde do día:\nHORA DE COMEZO: 11:10 h.\nHORA DE REMATE: 12:50 h.\nAprobación, se procede, da acta da sesión anterior (18.12.2014)\nLiquidación do orzamento de ingresos e gastos da UVigo do exercicio 2014. Avance da auditoría e análise do informe de execución orzamentaria anual, consonte ao disposto no Real Decreto-Lei 14/2012. Acordo que proceda e informe ao Pleno.\nRevisión e análise do informe de auditoría operativa sobre os procedementos de xestión económica da investigación e da transferencia de resultados na Área de Investigación da UVigo.\nElección, se procede, dun novo ámbito universitario para a realización da correspondente auditoría operativa.\nAprobación, se procede, da adhesión da UVigo ao Consello de universidades da Fundación Triptolemos para o desenvolvemento agroalimentario. (Consello de goberno de 23 de xaneiro de 2015).\nAcordo sobre a asignación de complementos de recoñecemento por cargos de xestión a profesores da UVigo, consonte avaliación da ACSUGA (xuntanza de 18 de decembro de 2014).\nInforme sobre os convenios asinados pola UVigo nos meses de decembro de 2014 e xaneiro de 2015.\nApróbase por asentimento a acta da sesión anterior (18.12.2014).\nAcórdase dar conta ao Pleno sobre a liquidación do orzamento de ingresos e gastos da UVigo do exercicio 2014 e sobre o avance da auditoría e análise do informe de execución orzamentaria anual, consonte ao disposto no Real Decreto-Lei 14/2012\nAcórdase dar conta ao Pleno da revisión e análise do informe de auditoría operativa sobre os procedementos de xestión económica da investigación e da transferencia de resultados na Área de Investigación da UVigo.\nAcórdase encargar unha auditoría operativa sobre o procedemento de ingresos de investigación, proxectos e transferencias, baixo a coordinación de don Jesús Graña.\nAcórdase informar favorablemente sobre a adhesión da UVigo ao Consello de universidades da Fundación Triplotemos para o desenvolvemento agroalimentario. (Consello de goberno de 23 de xaneiro de 2015).\nAcórdase a asignación de complementos de recoñecemento por cargos de xestión a profesores da UVigo, consonte avaliación da ACSUGA (xuntanza de 18 de decembro de 2014).\nDase por informada sobre os convenios asinados pola UVigo nos meses de decembro de 2014 e xaneiro de 2015.


O Sr. Lorenzo e a síndrome do maltratador | Galicia Digital\nO Sr. Lorenzo e a síndrome do maltratador\nReferireime só á lingua galega e ás actuacións e confesións públicas e publicadas do Sr. Lorenzo encol da lingua galega. Para nada falo da vida privada deste señor a quen non coñezo nin me importa.\nTampouco quero minimizar, todo o contrario, a lacra das dramáticas mortes de tantas mulleres. Só, tal vez, anotar como as raíces deste problema psíquico están infiltradas, coma “El huevo de la serpiente”, non só nas relacións interpersoais senón tamén nas interculturais e intersociais.\nComo describir esta síndrome? Sempre aparece un miñaxoia emerxente que non é ben acabado na integración da súa dimensión afectiva-emocional, da que tanto nos falou Daniel Goleman, e mesmo por iso, a situación sobrepásao. Despois dun tempo breve de amaña e compón, o maltratador vese desmascarado e séntese impotente. Non sabe facerlle fronte á realidade afectiva na que está e sae do enredo a base de experimentar coa violencia.\nPrimero insulta para que estale o conflito e dar razóns externas ao seu cabreo interno. Logo, pasará aos feitos: Malla, zosca, deixa boquexando á vítima. Marca o territorio. E preso da mala conciencia, volve a maltratar, pero agora comendo a bicos envelenados á vítima, declarándolle amores para que así acougue máis aínda, anestesiada. No episodio seguinte, con calquera escusa pero con máis razóns, seguirá mallando impunemente nela. Incluso a invita a que reflexione sobre o seu mal comportamento convencéndoa de que a culpa é dela e axúdalle a descubrir a sorte que ten de telo a el ao seu carón. Grazas que a súa protección estará sempre aí. El é coma o seu reeducador e salvador. Esta será a fase máis perigosa e degradante. Cando ela está xa a morrer, e non dá mostras de ser como debe ser, vólvese inútil toda labor con ela, resulta desesperante, e daquela, finalmente, será mellor rematala na próxima arroutada.\n“Se non provocase reiteradamente a situación e non me provocase a min desesperadamente eu nunca faría tal”.\nFiquei impactado para moito tempo coa película, “La decisión de Sophie”. Ademais da problemática sobre o nazismo, vin graficamente, na última parte do filme, as fases do proceso crecente do papel dun maltratador e o progresivo descenso na desestruturación da vítima, comida pola culpa, anulada na súa personalidade, na autoestima e na autodefensa. Chega o momento en que a mellor decisión, a única e a lóxica elección para ela, é morrer.\nE aquí ven, Sr. Lorenzo, como eu vexo en vostede dende hai unha tempadiña a manifestación dos signos claros da síndrome do maltratador en relación a canto poida supor Galiza. Velaquí algúns dos elementos:\nVendeu vostede a súa alma ao diabo, ao Sr. Feijoo e a J. Vázquez, que non o enganaron, pois era o programa deles. Caeu de tonto útil, e agora diante do xurado popular, incluso o do PP., quere vendernos a burra dos seus bicos envelenados para adormentar as vítimas: Lingua Galega, Cultura Galega, Publicacións e Xornais Galegos, Libros galegos destruídos e prohibición de publicación doutros textos novos nesas materias, ameazas a cantos ensinen nesa inútil lingua, etc, etc. Voulle citar só dous exemplos, un chisquiño longos, dun Xornal dixital. Un dos que aínda non caeron afogados por vostedes. Veremos se colle alento abondo para non ficar sen folgos. Vaiamos ao espello:\n“Na mesma semana en que naufragou no Congreso o acordo polo que, tamén de xeito unánime, o Parlamento de Galicia reclamaba a transferencia das competencias de Tráfico –e, polo tanto, o despregamento da Policía galega–, Lorenzo aproveitou a homenaxe a Gonzalo Jar, xeneral da Garda Civil recentemente falecido e coñecido defensor da lingua galega, para reclamar que “os corpos de seguridade que operan en Galicia, así como a Xustiza” opten pola lingua propia do país.”\n“Mentres, no ámbito educativo, o decreto xestionado polo seu departamento está a xerar toda unha treboada entre a comunidade escolar, Lorenzo considerou o acto en honra do axente falecido coma unha “excelente oportunidade” para o “recoñecemento” non só do homenaxeado, senón “de todas aquelas persoas e entidades que traballan a prol do idioma propio de Galicia dende a sociedade”, enfatizou.”\n“Neste escenario, Lorenzo considerou que o acto de lembranza a Gonzalo Jar é “un bo lugar para que todas as Administracións, iso que chamamos Estado en sentido amplo, nos comprometamos a explorar todas as vías de cooperación” co obxectivo, di, de continuar o labor iniciado en campañas coma En galego, con toda seguridade, no que se perseguiu o “obxectivo de que se divulgase nas comisarías os dereitos lingüísticos da cidadanía e o establecemento nas súas dependencias dos servizos para atender oralmente e por escrito en galego”. XORNAL.COM 12/09/2010 - 00:57 h.-\nVaia aínda, entre moitas, outra perla preciosa. Toda a Xerarquía Eclesiástica Galega e máis vostede en publicado contubernio fan un concerto para promover dicir unha palabriñas en galego nos actos solemnes que lles pete.\nManda “trillos”, que diría D. Federico. Que toda unha Igrexa que ten o exemplo vivo de Xesús de Nazaré, quen falaba o arameo popular, no hebreo culto e probabelmente en grego, que ten toda a teoloxía do misterio da encarnación no seu patrimonio e, por se tiña dúbidas, ten todas as declaracións e aclaracións do Concilio Vaticano II e do Concilio Galego e a Pastoral de Monseñor Araújo, que ten autonomía de seu, que foi unha das causantes seculares da perda e descrédito do idioma autóctono, lembremos o de “Hable usted en cristiano” no que todos, todos, os nosos devanceiros foron reiteradamente aldraxados, que nos multaron nos seminarios por falalo e outras cousas, ... , pois manda “trillos” que teña que vir o Sr. Lorenzo facer un compromiso cos señores bispos, clero e sacrosanto pobo de Deus da Galiza, para dicir unhas mal urdidas palabras na lingua deste pobo. E xa sei que houbo moitos eclesiásticos ou alumnos de seminarios que son figuras e modelos na Literatura. Pero foron a excepción díscola e discordante da que algúns queren agora apropiarse, o mesmo que fan con todo o que Castelao significa. Felices todos! Volvamos ao espello:\n“O Arcebispo de Santiago, monseñor Julián Barrio, mostrou hoxe o seu interese por fomentar a utilización da lingua galega nas celebración relixiosas e a actividade eclesiástica da Catedral con motivo do Ano Santo.\nAsí o asegurou tras manter unha reunión co secretario xeral de Política Lingüística, Anxo Lorenzo, que lle trasladou a importancia de incluír este idioma en celebracións tan relevantes como a Misa do Peregrino, "un dos actos de maior asistencia de fieis, especialmente durante o Xacobeo".\nAsí mesmo, Anxo Lorenzo ofreceulle ao arcebispo o asesoramento lingüístico necesario para facilitarlle a utilización da lingua propia de Galicia noutras iniciativas, como a web do Arcebispado.\nAdemais de "favorecer que os fieis galegofalantes se sintan aínda máis acollidos no templo do Apóstolo", Anxo Lorenzo resaltou que a presenza do galego nas celebración relixiosas é "un xeito de compartir cos peregrinos de fóra de Galicia unha das maiores riquezas da Comunidade".\nRespecto á próxima visita do Papa a Santiago, o responsable de Política Lingüística destacou este acontecemento como unha "oportunidade" para "poñer en valor a riqueza lingüística de Galicia" e expresou o seu desexo de que o galego estea presente nas intervencións do Santo Pai.\nGrazas á súa colaboración con Política Lingüística, o Arcebispado de Santiago elaborou e difundiu en 2009 diverso material divulgativo de tema bíblico en galego.- XORNAL.COM 12/09/2010 - 00:57.\nQue heroicidade por parte dos dous! Merecen o “PREMIO PERELLO 2010”.\nMírese no espello, Sr. Lorenzo, con eses ollos tan expresivos e rebuldeiros que Deus e os seus pais lle deron, mírese no espello. Se o espello non esta trucado nunca engana. Porque espello só reflicte a imaxe obxectiva do que se lle pon diante, neste caso, vostede mesmo. Porén, sempre podemos autoenganarnos.\nNon, Sr. Lorenzo. De ser un vostede un maltratador da nosa lingua nunca se librará por moitos trucos que empregue. Vostede xa nunca máis será de fiar. Porque vostede era profundamente consciente da situación real da nosa lingua. Vostede mesmo militou conscientemente contra desta situación esmorecente e agoniante. Agora o espello só amosa unha traizón. E a dos bispos, tamén.\nOs seus bicos actuais están envelenados. Coma os de todos os maltratadores, que viven nunha profunda esquizofrenia vital, só fai estes xestos coa policía, cos bispos, cos grupos de fóra do país, para lavar a súa mala conciencia. Mas o decretazo está aí. E o galego varrido da escola. Os nenos xa non saberán nunca máis falar galego. E o que é peor, co exemplo de vostedes, xa lle profesan agora un auténtico noxo e desprezo. Iso si que é seu. Este é o voso trofeo. Nunca máis serán de fiar. Cando poidan darán a estocada final. Mas nunca será o heroe nacional. Galiza tampouco paga a traidores. Vostede só será un pobre maltratador dunha vítima inocente: A LINGUA GALEGA. Pasará á historia como tal. Pode ter fachenda! Parabéns Sr. Lorenzo!


Coñece Eltis, o punteiro observatorio europeo de mobilidade urbana\nTrátase dunha entidade financiada con fondos europeos que informa sobre o propio concepto de mobilidade urbana, as boas prácticas existentes e ferramentas útiles para empregar polos axentes competentes, entre outros aspectos.\nBruxelas, 22 de maio de 2019. O observatorio Eltis é unha institución europea que facilita o intercambio de información, coñecementos e experiencias no ámbito da mobilidade urbana sustentable en Europa. Esta entidade está dirixida a aqueles individuos e empresas que traballen na área do transporte ou outras relacionadas, como o desenvolvemento urbano e rexional, a saúde, a enerxía ou ben as ciencias ambientais. Con máis de 10 anos de experiencia no sector, Eltis converteuse no principal observatorio europeo sobre mobilidade urbana, sendo financiado pola Unión Europea. En concreto, Eltis se financia dentro do programa Enerxía Intelixente – Europa (EIE).\nO primeiro canal informativo, de consulta e de diálogo que ten o Observatorio Eltis cos seus públicos é o seu site web, aínda que tamén dispón de perfís sociais en Facebook, Twitter e LinkedIn, ademais dun canal propio na plataforma multimedia YouTube.\nA continuación, preséntase unha radiografía detallada da súa web e sobre os contidos que se poden atopar nela. O sitio web de Eltis divídese en catro temas principais: descubrir, actuar, compartir e plans de mobilidade. A través destes apartados a entidade proporciona a información, as boas prácticas existentes, ferramentas útiles xunto ás canles de comunicación necesarias para orientar aos individuos a transformar as súas urbes e cidades en modelos de mobilidade urbana sustentable.\nContidos útiles que atopar en Eltis\nEn primer lugar, este observatorio europeo permite coñecer de primeira man o concepto de ‘mobilidade urbana sustentable’ mediante a información recollida no apartado Descubrir:\nA sección de ‘Noticias’ ofrece unha actualización periódica de novas relacionadas coa mobilidade urbana sustentable a escala local, rexional e europea.\nA sección de ‘Casos de estudo’ presenta casos locais exitosos que son referentes de mobilidade urbana sustentable; os cales foron seguidos, documentados e explicados polo observatorio.\nA sección ‘Temas’ destaca os principais asuntos relacionados coa mobilidade urbana sustentable tratados pola entidade.\nEn ‘Cifras e datos’, se proporciona unha gran variedade de datos estatísticos sobre asuntos relacionados coa mobilidade urbana sustentable.\n‘Política e lexislación da UE’ é unha sección de Eltis que contén os avances máis importantes respecto a leis e políticas no ámbito da mobilidade urbana sustentable.\nPor outro lado, Eltis axuda e informa a profesionais e entidades adicadas ao transporte a través do apartado Actuar, promovendo formas sustentables de mobilidade nas súas rexións ou cidades.\nA sección ‘Ferramentas e recursos’ contén ferramentas, guías, manuais e informes para apoiar aos profesionais da mobilidade urbana no seu traballo e achegarlles información válida e útil.\nNa sección de ‘Vídeos’, Eltis presenta exemplos destacados de iniciativas de mobilidade urbana sustentable.\nA sección ‘Fotografías’ contén unha galería de imaxes que se pode usar para promover a mobilidade urbana.\nEn ‘Materiais de formación’, Eltis ofrece materiais didácticos e formativos producidos neste ámbito da mobilidade nas urbes.\nEn ‘Financiamento da UE’, a institución reúne e explica as fontes e programas actuais de financiamento da UE accesibles para os gobernos locais.\nO Observatorio Eltis, no apartado Compartir da súa web, permite observar os casos coas mellores prácticas e debater ao redor de iniciativas novas e innovadoras en torno á mobilidade urbana sustentable.\nComo ‘Amigo de Eltis’ rexistrado, cada usuario pode enviar contidos e comentarios sobre as ideas e propostas dos seus compañeiros. Por iso, é recomendable visitar a páxina de Amigos de Eltis a fin de obter máis información sobre as vantaxes de converterse en membro.\nNa sección ‘Foro’, os amigos (usuarios) do Observatorio Eltis discuten todos os asuntos relacionados coa mobilidade urbana sustentable.\nAdemais, na sección de ‘Eventos’ se presenta un calendario coas conferencias, reunións, talleres e eventos de creación de redes máis importantes neste sector.\nPor último, ‘Ofertas de emprego’ é un taboleiro de anuncios no que se publican ofertas de emprego actuais relacionadas con este tipo de mobilidade sustentable.\nFinalmente, o apartado adicado únicamente aos Plans de Mobilidade ofrece información sobre cómo desenvolver e implementar plans de mobilidade urbana sustentable (PMUS), nun contexto como o actual no que aumenta a necesidade europea de realizar procesos de planificación máis sustentables e integrados. Todas as dúbidas posibles sobre esta sección poden ser resoltas fácilmente mediante unha consulta á páxina “Acerca dos plans de mobilidade”.\nDesde a Fundación Galicia Europa, consideramos que este observatorio europeo pode ser interesante e informativo para moitos profesionais, entes e axentes económicos e sociais de Galicia de cara a abordar en profundidade a mobilidade urbana sustentable.


Volven a casa os corpos dos cinco represaliados do Porriño.\nPrecisamente desta dilación no tempo quéixanse dende a Asociación Memoria do 36 de Ponteareas, o colectivo que este domingo celebrou a sentida homenaxe a estas vítimas da represión. \_\_\_"Todo o proceso de exhumación e identificación dos restos dos represaliados durante o franquismo está en mans de voluntarios\_\_\_", láiase Anxo Rodríguez Gallardo, presidente da asociación, \_\_\_"é un proceso moi longo porque obedece ao interese dos propios interesados, sen apoio ningún das institucións\_\_\_".\nA Asociación pola Memoria do 36 homenaxeou a estes represaliados co seu tradicional acto de Rosas pola Memoria, unha honra que o ano pasado se adicara a Roxelio Grova. Estiveron presentes membros das cinco familias: fillos, netos e mesmo bisnetos dos fusilados que, en todo momento, seguiron o proceso de recuperación dos seus corpos. A día de hoxe e logo da identificación dos restos saben que faleceron a causa de \_\_\_"traumatismos por disparos de armas de fogo\_\_\_", asasinados por ser \_\_\_"simples labregos republicanos\_\_\_", en algúns casos afiliados a sindicatos agrarios. Co acto celebrado este domingo, estas cinco vítimas do franquismo iniciaron o camiño de regreso a Budiño, onde naceron, da man dos seus familiares. Unha viaxe para a que, desafortunadamente, tiveron que agardar sete décadas.


Presentación da revista de fútbol "O Dez" - AC Alexandre Bóveda\nPresentación da revista de fútbol “O Dez”\nO xoves 13, ás 19.30 h, presentaremos no noso local a revista de fútbol O DEZ con Óscar Losada, editor e director da revista.\nNo número 8 da publicación fíxose un especial sobre os homenaxeados no Día das Letras galegas e a súa ligazón co fútbol. Algúns deles chegaron a xogar no equipo da súa vila natal, caso de Celso Emilio Ferreiro, Luís Pimentel e Carlos Casares.\nAntón Losada Diéguez presidiu o Eiriña e Castelao fixo caricaturas de varios xogadores desa escuadra. Paz Andrade foi secretario dun club pontevedrés e Manuel María escribiu o himno do Club Lemos.\nPor outra banda, o fillo de Antón Villar Ponte foi un destacado xogador do Deportivo.\nO número 8 da revista recolle un traballo cultural e deportivo inédito, que pretende ofrecer contidos exclusivos que ninguén publicou nunca nos medios de comunicación.\nNesta presentación tamén se proxectará a curtametraxe “Irene, a porteira”, de dez minutos de duración. É un traballo do ano 2000 que afonda na figura de Irene González Basanta, a gardameta que xogou, nos anos vinte do século pasado, con dez rapaces no equipo infantil Irene F.C., do que era a capitá.\nTodas as persoas asistentes á presentación serán agasalladas cun exemplar deste número da revista.\nPara poder asistir, cómpre inscribirse mediante este formulario:


Inicio / Colección O Río / Noite fiel e virtuosa [Louise Glück]\nDATA DE EDICIÓN: 01-07-2021\nCOLECCIÓN: O Río, número 3\nLouise Elisabeth Glück [Nova York, 1943] é unha das poeta norteamericanas de maior recoñecemento na actualidade. Ademais do Nobel, recibiu algúns dos máis prestixiosos garalardos do seu país, entre eles o Pulitzer por The Wild Iris en 1993. En 2020 converteuse na decimosexta muller en obter o Nobel de Literatura.\nSamuel Solleiro [Tui, 1982] publicou en Chan da Pólvora O mundo dos vivos, un libro que marcou o seu regreso á poesía doce anos despois de escribir Punk, o seu poemario de xuventude. O libro afianzou a súa sona de loitar contracorrente, acadada xa na narrativa, e confírmouno como un escritor de gume afiado, capaz de irromper na lectura do poema con descargas de inxenio. Guitarrista no grupo Ataque Escampe, Solleiro é tradutor de profesión, licenciado en Antropoloxía e Filoloxía. Publicou sobre todo narrativa, xénero no que figuran títulos como Dz ou O libro do esperma (2006) e Gran tiburón branco (2012).\nFerrovías [John Berger e Anne Michaels] Físico [Andrew McMillan]


Os Megatoxos de Anxo Fariña: Feira do libro de Vigo\nUishh!! A ver se podo ir!!\nPor certo Anxo ... deste libro, cal é a túa persoaxe favorita?\nui non creo que poida ir anxo.\neu non podo ir, pero conseguirei o cuarto libro, se non acaba no cuarto, digote que este veran no faias NADA!, que despois de tanto esforzo e sufrimento porque case e en van, nada de nada este veran, se vas a facer o quinto, digote eu que empezes en septembre.\nSaludos: Ari (son un chaval non unha chavala XD)\nnon poderei ir,lo siento anxo\nHola, chámome Iago e son amigo de Daniel, este neno que leu cada un dos teus libros en dous días e lle encantaron os teus debuxos na feira do libro en Vigo, non sei se o sabías xa, que estaba emocionado por que veu de Ourense a pé feito por verte en persoa, caíchelles xenial e a min tamén me pareces moi majo, espero que fagas moitos máis libros, e con eles moitos máis nenos coa satisfacción de saber como eres.\nAnxo olaaa, fai 1 ano xa, desde que viñeches a I.E.S a SANGRIÑA, eu non te puden dar as grazar por firmarme o libro, (estaba castigado) e cando mo firmaches tuven que marchar correndo. Por iso doutas aora, grazas ;) Mellor tarde que nunca jajajajaj, por certo agora vou para 3 de eso e sigo lendo os teus libros. Saudos ;)\nGrazas aos que viñeron coñecerme á feira do libro en Vigo, es especial a Daniel que chegou desde Ourense. Unha aperta forte Daniel! Encantáronme os teus comentarios sobre Os Megatoxos e a cara oculta de Lúa.\nCon lectores como vós consigo as forzas precisas para seguir escribindo. Tal e como me suxire Ari, este verán pasarei unhas merecidas vacacións. Igual empezo a escribir ideas para o 5º... Pero con calma que aínda acabo de publicar o 4º. :)\nPara o "anónimo" do Ies Sangriña. Penso que os Megatoxos se poden ler teñas a idade que teñas. Te sorprenderías se soubeses cantos adultos son fans dos Megatoxos!\nGrazas de novo a todos por escribir.\nEtiveches fantástico na feira do libro, en Vigo, encantoume. Parecéronme moi bonitos os teus debuxos que fixeches en directo. Ao meu amigo Iago que me acompañou a visita parecícheslle majo,e a propósito a miña nai tamén leu o primeiro libro dos megatoxos, e di que xa vai ler o segundo, porque gustoulle.\nA popósito, coñecín aos megatoxos a través do clube de lectura do meu colexio: "A Ponte",de Ourense. Nesa reunión comentamos o libro e encantoulle a todo o mundo.\nXa rematei o libro dos Megatoxos ...\n... Xenial, solo podo decir iso!\nSuperácheste unha vez máis!\nXa estou esperando o quinto ...! xD\nNoraboa polos teus éxitos! Estoute a escoitar agora mesmo na Radio Galega.\nIrene Graña(campamento Xesteira dos anos 1989,90,91,...)\nXolas Akiruあきる dijo...\nParabens polo premio e pola última edición.\nFixenme seguidor do teu blog xa que me gustan os teus dibuxos e segun me contaron, a historia. Ainda non lein nada dos teu libros pero próximamente empezarei a lelos.\nGustaríame tamén q visitaras o meu blog sobre o meu cómic e dar a unha opinión sobre a historia, ainda q no blog non saia moito dela.\nUn saudo! :3\nEncántanme os Megatoxos e alégrome de que sairan adiante.\nPor certo, a ver se Ninfa e Faísca se deciden a sair xuntos dunha vez !!!!!!!!!!!!!!!! Q ue para algo son os meus persoaxes favoritos!!!\nAh xa teño o 4º libro e lino polo menos dez veces jejeej ;)\nhola anxxo son delio perdoa por non escribir en tanto tenpo,xa lin todos os libros e espero inpaciente o 5,referente a faisca eu pregutoche¿O PAI DE FAISCA E M.P?non me respondas so dime en que libro topari a resposta.UN FORTE SAUDO.\nPara Daniel: Moitas grazas e unha aperta forte. Con lectores coma ti, é un pracer escribir.\nPara Lía: Grazas e un biquiño. Xa estou a pensar no 5º, pero primeiro teño que concentrarme na reedición dos tres primeiros.\nPara Irene: Moitas grazas Irene, é un pracer verte por aquí. Unha aperta forte.\nEncantado de coñecerte, Anxo. Pasa polo blog cando queiras, eu visitarei o teu ;)\nPara Superxeluquiña: A relación de Ninfa e Faísca é un pouco rara, as veces parece que están moi namorados e outras... Non sei en que acabará. E se, de súpeto, aparece un terceiro entre os dous? Que pasaría?\nPara Deliowee007: Non te impacientes. Polo de agora xa sabemos que o propio Faísca dubida da súa orixe, e que M.P. parece controlalo todo. Pero lembra: nos Megatoxos aínda quedan moitos misterios por descubrir, e nada é o que parece... Ou si?\nhome non unha linea pero pareceme un libro aburrido xDDDDDd\nHola!!!!!Chámome Emilia e vou en 1ºda ESO:a profesora mandounos lelo ó principio parecíame aburrido porque non me gusta ler pero engancheime e non había nadie que me parara.Ecantoume o teu libro e espero que veñas ao colexio dos Remedios de Santiago!!!! BICOSSSSS!!!!! :) ;) Xd!!!\nOla Miguelón e Emilia.\nMiguelón non entendo a túa mensaxe O_o ???\nGrazas, Emilia. Da organización das visitas aos institutos encárgase a editorial. Fala coa túa profesora e se hai sorte, pasarei a facervos unha visita.\nGrazas Anxo por vir ao noso colexio despois de ler o te libro dos megatoxos. A min pareceume moi interesante, a pesares de que me liei un pouco, xa que non lin os primeiros.\nUnha aperta, Lorena.\nEncántame visitar os colexios e así coñecer aos meus queridos lectores coma ti.


O BNG acusa a Solla e PP de mentir sobre o Conservatorio e a Escola de Música - Novas - BNG Ponteareas - BNG - Bloque Nacionalista Galego\nBNG Ponteareas 02 feb. 2015 - 12:52\nbng pp solla escola conservatorio acusa\nO BNG de Ponteareas saíu ao paso das declaracións sobre o Conservatorio e a Escola de Música de Ponteareas que fixo o goberno local do Partido Popular, ao que acusan de mentir sobre ás taxas e o alumnado. O goberno de Solla só dí a verdade cando se equivoca, afirmaron dende o Bloque, que critican a información difundida polo Alcalde, Salvador González, a concelleira de Facenda e Persoal, Belén Villar e o concelleiro de Ensino, Andrés Sampedro.\nHai que ter falta de escrúpulos para afirmar que se rebaixaron as taxas.\nOs nacionalistas afirman que o goberno do PP, insulta á intelixencia da cidadanía e falta ao respecto de pais e alumnado do Conservatorio e da Escola de Música cando afirma que hai mais alumnado por modificar a ordenanza. Hai que ter falta de escrúpulos para afirmar que se rebaixaron as taxas.\nDende o BNG lembraron que o que fixo o goberno de Solla, co apoio de ACIP, foi aprobar en xullo de 2012 unha suba brutal das taxas. A suba foi do 24% na cota mensual do alumnado do Conservatorio, que pasou de 24,16 a 29,90 euros para os censados en Ponteareas. Para o alumnado doutros concellos, a suba na cota mensual foi do 106%, pasou dos 24,16 a 49,90 euros. Por outra parte, na Escola de Música ás subas foron do 50% na matrícula e do 25% nas cotas mensuais para o alumando de 8 a 18 anos. Polo tanto, coa modificación da ordenanza, á que o BNG se opuxo, PP e ACIP aprobaron unha suba xeneralizada nas taxas da matrícula e nas cotas mensuais.\nSolla, Villar e Sampedro expulsaron do Conservatorio ás familias con menos recursos económicos\nSobre o alumnado, segundo os datos oficiais e con relación ao curso anterior ás subas das matrículas do Conservatorio e da Escola de Música, hai 60 alumnos menos. A Escola de Música perdeu un 43% e o Conservatorio un 10% do alumnado. Esa é a realidade e as consecuencias das políticas do PP, manifestaron dende o BNG, que xa advertira desta perda de alumnado; Solla, Villar e Sampedro expulsaron do Conservatorio ás familias con menos recursos económicos\nDende o BNG tamén se referiron aos descontos ás familias numerosas. Non foi unha decisión do goberno local, foi unha demanda da ANPA, que os nacionalistas apoiamos obrigando ao goberno do PP a levar a Pleno a aprobación destas bonificacións. O Bloque tamén criticou o boicot de Solla, Villar e Sampedro a recoñecer este dereito das familias numerosas e citou que aínda non recibiron o diñeiro pagado demais o pasado curso.\nEn lugar de aforrar en enchufismo e despilfarro, decidiron que os veciños pagasen o negocio do PP\nDende o BNG lembran que o PP tomou esta decisión de subir as taxas do Conservatorio e a Escola de Música porque, en lugar de aforrar en enchufismo e despilfarro, Solla e Villar, co apoio de ACIP, decidiron que os veciños pagasen do seu o peto o negocio no que o PP converteu o Concello.\nOs nacionalistas agardan que os veciños tomen nota e apoien cambiar o rumbo do Concello no mes de maio para rematar co tinglado de enchufismo, corrupción e despilfarro do PP. Só así se poderá consolidar o Conservatorio para o futuro e manter a tradición musical de Ponteareas


Concretamente, o acordo do Consello da Xerencia aproba a indemnización substitutiva e recoñece a obriga a favor de Anónimo Publicidad, Fábrica de Casas de Madeira, Rosa Mª Rodríguez Vilaboa ("Innventa"), Acción Anuncios e Continuo Print, convalidando as actuacións realizadas en relación cos traballos de información pública do PXOM. O importe da suma das correspondentes facturas ascende a 231.531,67 euros.\nTamén dentro dos asuntos nos que o Consello ten competencia resolutiva, procedeuse a acordar tres resolucións de expediente de restauración da legalidade urbanística alterada. A primeira destas declara realizadas sen licenza e incompatibles coa ordenación urbanística vixente as obras executadas na rúa Redondo, nº 23, en Navia. Estas obras, que deberán ser derrubadas, consisten na construcción dunha galería pechada a nivel de planta primeira duns 4,8 metros cadrados, onde antes había un balcón.\nA seguinte resolución refírese ás obras executadas na rúa Bouzo, nº 24, en Oia, consitentes na construcción dunha edificación que consta, polo de agora, de soto e planta baixa cunha superficie aproximada de 114 metros cadrados por planta para usar, probablemente, como vivenda. Como no caso anterior, estas obras decláranse realizadas sen licenza e incompatibles coa ordenación urbanística e deberán ser derrubadas no prazo de un mes desde a notificación deste acordo ao seu propietario.\nA terceira resolución declara realizadas sen axustarse á licenza concedida as obras da rúa San Roque, nº 86-6ºB, consistentes na adición dunha planta máis na edificación cunha superficie aproximada de 99 metros cadrados. Segundo este acordo, o propietario deberá proceder voluntariamente ao axuste á licenza das obras e derrubar, por tanto, as obras non amparadas por esta.\nPor outra banda, o Consello da Xerencia decidiu proporlle á Xunta de Goberno Local a recepción das obras de urbanización da rúa entre Portela e Fontáns. A proposta adoptouse por unanimidade á vista dos informes feitos polo enxeñeiro técnico da oficina do servizo de vías e obras e polo enxeñeiro técnico de obras públicas da oficina de planeamento.


Alto Tajo - De viaxe\n31 DE OUTUBRO, 1, 2 E 3 DE NOVEMBRO DE 2013\nCanón do Tajo\nDurante a ponte de novembro nos desplazamos á provincia de Guadalajara para visitar o Parque Natural do Alto Tajo, un espazo natural moi heteroxéneo en canto ao tipo de paisaxes que o conforman e que para nós tiña un atractivo especial na súa xeoloxía.\nLagoa de Taravilla\nO parque conta con 8 rutas xeolóxicas ben sinalizadas e con paneis explicativos que permiten comprender multitude de procesos e formacións que pasarían desapercibidos de outra forma.\nDúas rochas diferentes predominan na paisaxe do alto Tajo: areíscas e calizas. As areíscas se forman despois de que cementen as areas depositadas por ríos, praias e desertos de fai moitos millóns de anos. Nesta rexión teñen unha intensa cor vermella froito da oxidación do ferro que conteñen, o que engade unha chamativa cor ás paisaxes nas que está presente.\nTaffoni en areíscas\nSon rochas que se erosionan con facilidade, producindo formas variadas especialmente bonitas:\nSantuario da Virxe da Hoz\nNas diferentes rutas que fixemos atopámonos con algúns fenómentos singulares que chamaron a nosa atención, como unha antiga explotación de caolín, un pregamento de rochas calizas moi visible ou o río de pedras da Serra de Orea, que aínda que hoxe está inactivo, en tempos mais fríos fluía ladera abaixo como se fose un glaciar formado por bloques de pedra.\nUn elemento moi especial é a dropstone de Checa, unha rocha misteriosa incrustada no medio das pizarras no momento en que estas se formaron. As características do fenómeno só permiten unha explicación racional: fai 500 millóns de anos, un iceberg derretíuse en alta mar deixando caer ao fondo do mar as areíscas que transportaba no seu interior. Estas se depositaron no lodo que mais tarde foi metamorfizado en pizarra, quedando a areísca no medio.\nNa provincia de Guadalajara hai pobos que conservan cascos medievais moi interesantes, sempre dominados por un castelo, con rúas laberínticas, casas nobres e algunha igrexa románica.\nIgrexa de Santa Coloma de Albendiego\nMensario ou calendario agrícola da igrexa de San Bartolomé de Campisábalos\nETIQUETAS: Castilla La Mancha xeoloxía\n31 DE OUTUBRO, 1, 2 E 3 DE NOVEMBRO DE 2013 Canón do Tajo Durante a ponte de novembro nos desplazamos á provincia de Guadalajara p...\nExplosión de cor no Courel\nSol de outono na Ribeira Sacra\nPublicado con Licencia Creative Commons BY SA, excepto cando se indique outra cousa\nAlemania Alpujarra Andalucía Argentina Asturias aves Balcáns Bélxica Bolivia Bosnia Canadá Castilla La Mancha Castilla y León Chile Córdoba Croacia Dinamarca Dubai Ecuador Eslovenia Estados Unidos Estonia Extremadura fauna Fervenza Finlandia flora Francia Galápagos Galicia Glaciar Granada Hawaii Indonesia Islandia Italia Kenya La Rioja Laponia Letonia Mallorca Malta Marrocos montaña Montenegro Noruega Patagonia Perú Pirineos Portugal Reino Unido Repúblicas bálticas Romanía Rusia Sicilia Sudamérica Suecia Suíza Tanzania Utah e Arizona Volcáns e vulcanismo xeoloxía\nPlantilla de Sora Templates


Sol de outono na Ribeira Sacra - De viaxe\nPonte nova de Belesar\nUn fin de semana soleado de outono non pode desaproveitarse, e este o disfrutamos na Ribeira Sacra. Había tempo que esperábamos a ocasión de facer a ruta de sendeirismo polo canón de Belesar que Manuel Gago publicou hai uns anos en Capítulo Cero. Non se trata dunha ruta oficial nin sinalizada, pero reúne nun percorrido circular unha boa mostra dos principais atractivos da Ribeira Sacra: a paisaxe do viño, frondosos bosques caducifolios, arquitectura románica e espectaculares vistas do Miño. Usamos o GPS para seguir o trazado da ruta publicado por Os Caracochas.\nAs cores do outono multiplican o encanto natural desta comarca; merece a pena a visita neste momento do ano a pesar do frío das primeiras horas da mañá.\nComezamos o percorrido na magnífica igrexa románica de Santo Estevo de Ribas de Miño, na nosa opinión unha das mais bonitas de Galicia polo seu emprazamento e o traballado da súa portada.\nO trazado discurre entre viñedos, bosques e aldeas e atravesa o impoñente muro de formigón do encoro de Belesar. As mellores vistas que ofrece esta ruta están na baixada a pequena aldea do mesmo nome.\nA partir de aquí, o camiño ascende por unha antiga calzada de orixe romana que nos leva ata a igrexa de San Paio de Diomondi, do século XIII.\nO día seguinte fixemos outra pequena ruta ata a fervenza de Augacaída, no concello de Pantón, tamén inspirados por Capítulo Cero. Ésta sí está sinalizada, e vai entre antigos muros e viñedos abandonados ocupados agora polo bosque.\nPara rematar a xornada visitamos varias igrexas románicas repartidas pola zona. Non era a primeira vez que as víamos, pero son lugares que paga a pena repetir. Nos gustan especialmente as esculturas de animais e persoas que adornan estes monumentos en capiteis e canzorros.\nIgrexa de San Martíño da Cova\nMosteiro e igrexa de Santa María de Ferreira de Pantón\nIgrexa de Santa María de Ferreira de Pantón\n23 E 24 DE NOVEMBRO DE 2013 Ponte nova de Belesar Un fin de semana soleado de outono non pode desaproveitarse, e este o disfruta...


A sinxela medida coa que Ponteareas reducirá a cifra de atropelos - VigoÉ\nO Concello deixará cinco metros libres nos pasos de peóns para aumentar a visibilidade e advirte de que vixiará que os espazos se respecten\nOs atropelos nas vilas e cidades prodúcense moitas veces porque os condutores ven tarde como os peóns entran nos pasos sinalizados para cruzar a calzada, ben porque están tapados por outros vehículos estacionados ou polo mobiliario urbano. Por iso, desde hai tempo aconsellase aos municipios a deixar un espazo de seguridade ás beiras. Poucos concellos toman esta medida, pero Ponteareas vén de aplicala para reducir a sinistralidade.\nA concellaría de Mobilidade e Tráfico que dirixe Roberto Mera proponse rematar con esta situación para dotar de maior seguridade aos pasos de cebra, asegurando unha franxa mínima de 5 metros libres de atrancos visuais nas rúas con velocidade máxima inferior a 30 km/h. Nas que superan este límite a franxa amplíase ata os 10 metros, como acontece na Avenida de Castelao, onde todos os pasos de peóns contan con ‘cebreado’ de seguridade desde que se renovou a súa sinalización horizontal o pasado ano.\nNas actuacións realizadas recentemente no entorno do Mercado e Biblioteca Municipal habilitáronse ‘cebreados’ de 5 metros tanto nos pasos de peóns existentes como nos de nova creación. Situados antes dos pasos de cebra no sentido de circulación, non está permitido o estacionamento asegurando así a visibilidade das persoas que fan uso do paso de peóns.\nNos traballos executados incluíronse catro pasos de peóns novos, algúns para o acceso a equipamentos públicos tan importantes como a Biblioteca ou o Conservatorio, onde non existían. No mes de setembro actuarase noutras seis rúas, entre elas Carballos, Castañal ou Paseo Matutino e todos os pasos de peóns existentes e novos contarán tamén con esa protección.\nA Concellaría explica que esta medida debe respectarse en todo momento e estacionar neles, por pouco tempo que sexa, é unha infracción grave e ademais un comportamento irresponsábel porque pon en risco a integridade e a vida das persoas.\nA intención de Tráfico é que antes de xuño do vindeiro ano todos os pasos de peóns da localidade conten con esa protección. Ademais, aproveitando a próxima renovación de todo o alumeado público da vila, que acometerá a concellaría de Vías e Obras que dirixe a edil socialista Chus Garrote, mellorarase a iluminación dos pasos de peóns. A isto engadirase a creación de pasos elevados nas rúas que se reformen e humanicen como forma de asegurar o calmado do tráfico e que se respecten os límites de velocidade.


Crónica da xornada Formación de Educadores na Fe 2014\n17 marzo, 2014 desarrollo Crónicas, Sin categoría\nO sábado 15 de Marzo tivemos na nosa comunidade a Xornada Anual de Formación de Educadores na Fe. Como no curso anterior contamos coa animación de Eba e Natxo, profesores e animadores da pastoral infantil e xuvenil no Colexio dos Escolapios de Vitoria.\nComezamos a Xornada pasadas as 10 da mañá. Ademais dos educadores da fe das distintas etapas participaban tamén algúns membros de comunidades da parroquia. Entoamos un canto fixemos e unha oración acorde co evanxeo da semana: o encontro dos discípulos de Xesús no Monte Tabor. Así puidemos facer presentes moitos «tabores» de hoxe e entre eles esta xornada de formación.\nContinuamos a reunión dividíndonos en catro grupos e deseñando o tipo de persoa que queriamos conseguir a través da nosa formación nas distintas fases da vida. Logo puxémolo en común e puidemos ver a grande coincidencia de valores entre todos os grupos. Queremos promover persoas felices, alegres, solidarias con todos e especialmente cos mais desfavorecidos, tolerantes, xenerosas, que compartan e axuden, empáticas, comprometidas coa xustiza e a paz, igualitarias, ecoloxistas, comunitarias, indignadas, esperanzadas, sinxelas, libres…. E todo iso dende algunha «fe» sinalando sobre todo a fe en Xesús compartida explicitamente e celebrada.\nComo Natxo e Eba proviñan dunha espiritualidade escolapia faláronnos de que eles facían fincapé na súa formación nesa espiritualidade cristiá específica. E nós comentamos que, sen dicilo explicitamente, faciamos fincapé tamén na espiritualidade de dominic@s: evanxeo, comunidade e loita pola xustiza e pola paz.\nNatxo e Eba mostráronnos o seu itinerario de formación que abranguía dende os primeiros anos ata unha xuventude adulta. Ilustrárono con numerosas esquemas e fotos. Fixeron especial mención dunha formación baseada na experiencia e no compromiso, con numerosas actividades convivenciais, de aire libre e de solidariedade sobre todo en idades preadolescentes, adolescentes e novos. Mencionaron tamén experiencias de voluntariado tanto no noso país como fóra del.\nFinalmente, e unha vez mais por grupos, tratamos de esbozar un proxecto educativo con mozos. Partimos dunhas fotografías de diversos temas que cada un tiñamos que escoller para definir o proxecto. Segundo as fotografías escollidas, fixemos os grupos e esbozamos un proxecto educativo e os medios e actividades, para levalo a cabo. Saíron proxectos moi interesantes relacionados coa ecoloxía, aprecio da vida rural galega e os seus costumes, aprecio e coñecemento da vida mariñeira, festas e costumes galegos, obradoiros…\nRematamos a Xornada cu xantar compartido entre alguns dos participantes e agradecemos unha vez máis a Natxo e Eba a animación desta Xornada de Formación que rematamos aí xa que pola tarde tiñamos a celebración da Confirmación.\nEntrada anterior:Concentración por un local para o programa Sereos: unha urxencia de saúde pública\nSiguiente entrada:Entrevista a Enrique de Castro: “El Vaticano tendría que desaparecer, como Estado y como banco”